14. ΝΟΜΟΣ υπ’ αριθ. 2152 της 7 Ιουν./10 Ιουλ. 1952 Περί τροποποιήσεως των Α.Ν. 1552/1939 «περί προστασίας της σηροτροφικής παραγωγής» και 615/1937 «περί εμπορίας μεταξοσπόρων κλπ.». Άρθρ.1.-Από της ισχύος του παρόντος Νόμου ο κατά το άρθρ. 5 του Α.Ν. 1552/1939 επιβληθείς φόρος επί των βιομηχανικών επιχειρήσεων παραγωγής ραιγιόν, ως και επί της εκ της αλλοδαπής εισαγομένης ραιγιόν, εκ δραχμών πεντήκοντα κατά χιλιόγραμμον, αναπροσαρμοζόμενος ορίζεται εις δραχ. 2.500 κατά χιλιόγραμμον, δυνάμενος ν’ αυξομειωθή δι’ αποφάσεως του Υπουργικού Συμβουλίου προτάσει των Υπουργών Οικονομικών και Γεωργίας. Ο αυτός φόρος επιβάλλεται κατά χιλιόγραμμον επί των εκ ραιγιόν εισαγομένων εκ της αλλοδαπής υφασμάτων. Το έσοδον εκ του φόρου τούτου εισάγεται υπό ίδιον κεφάλαιον και άρθρον εις τον προϋπολογισμόν του Κεντρικού Ταμείου Γεωργίας, Κτηνοτροφίας και Δασών κατά το ειδικώτερον δι’ αποφάσεως του Υπουργού των Οικονομικών ορισθησόμενα και διατίθεται δια τους εν τω επομένω άρθρω αναφερομένους σκοπούς, εγγραφομένων αντιστοίχως των σχετικών πιστώσεων υπό ίδιον κεφάλαιον και άρθρον του προϋπολογισμού εξόδων του Κ.Τ.Γ.Κ. και Δασών. Του ανωτέρω φόρου απαλλάσσεται η εις την αλλοδαπήν αυτουσία ή βιομηχανοποιημένη, εξαγομένη ραιγιόν. Άρθρ.2.-Δι’ αποφάσεως του Υπουργού της Γεωργίας το έσοδον του εν τω προηγουμένω άρθρω αναφερομένου φόρου διατίθεται δια την εν όλω ή εν μέρει οικονομικήν ενίσχυσιν γεωργικών ή σηροτροφικών συνεταιρικών Οργανώσεων, προς εγκατάστασιν αναπηνιστηρίου και στριπτηρίου μετάξης δια την εν αυτώ επωφελεστέραν εν γένει επεξεργασίαν της σηροτροφικής παραγωγής των μελών των. Το εκ του κατά τον παρόντα Νόμον φόρου έσοδον διατίθεται προς επίτευξιν των κάτωθι σκοπών: 1.Δια την εγκατάστασιν, συντήρησιν και λειτουργίαν ψυγείων μεταξοσπόρου. 2.Δια την σύστασιν και λειτουργίαν μέσω γεωργικών ή σηροτροφικών οργανώσεων, ή απ’ ευθείας παρά των κατά τόπους γεωργικών υπηρεσιών Σχολείων μεταξοϋφαντουργίας προς τόνωσιν της οικοτεχνίας της μετάξης εις τας Σηροτροφικάς ιδίως περιφερείας. 17.Θ.ξ.12-13 Σηροτροφία 3.Δια την μέσω της Αγροτικής Τραπέζης της Ελλάδος χορήγησιν δανείων εις τας Συνεταιρικάς Οργανώσεις, προς πραγματοποίησιν των προαναφερομένων σκοπών, ως και δια την εκ μέρους αυτών προμήθειαν και διάθεσιν με τιμήν κόστους εις τους σηροτρόφους οργάνων, σκευών και απολυμαντικών ουσιών, απαραιτήτων δια την εκκόλαψιν, εκτροφήν του μεταξοσκώληκος και την καταπολέμησιν των ασθενειών αυτών. 4.Δια την παροχήν εις τους σηροτρόφους (πριμ) δώρου κατά χιλιόγραμμον παραγομένων παρ’ αυτών χλωρών κουκουλίων εφ’ όσον η παρά της μονίμου Γνωμοδοτικής Επιτροπής Σηροτροφίας καθοριζομένη τιμή ή η παρά της Βιομηχανίας προσφερομένη τοιαύτη είναι αισθητώς κατωτέρα του κόστους της παραγωγής και των τιμών των κυριωτέρων γεωργικών προϊόντων, εν συγκρίσει προς τας τιμάς των κουκουλίων, ή της άλλα γεωργικά προϊόντα εξασφαλιζομένης τυχόν προστασίας. Το ως άνω δώρον δύναται να καθορίζεται ενιαίον δι’ όλην την επικράτειαν, ή διάφορον κατά διαμερίσματα, αναλόγως της οικονομικής των σηροτρόφων καταστάσεως και του κόστους παραγωγής. 5.Επίσης δια την παροχήν δώρου κατά χιλιόγραμμον κουκουλίων μετάξης, υποπροϊόντων και κουκουλοσπόρου παραγομένων εν Ελλάδι και εξαγομένων εις την αλλοδαπήν, εφ’ όσον η τιμή αυτών εν τη Διεθνή αγορά και αι εν γένει συνθήκαι συναλλαγών καθιστούν ασύμφορον την διάθεσίν των εις το εσωτερικόν. Δια τον σκοπόν τούτον διατίθεται τουλάχιστον το 1/5 των εκ του κατά το άρθρ. 1 του παρόντος Νόμου δημιουργουμένων εισπράξεων. 6.Δια την εκτύπωσιν σηροτροφικών οδηγιών, πραγματειών και εικόνων ως και παντός άλλου σχετικού εντύπου. 7.Δια την προμήθειαν παρά του Υπουργείου Γεωργίας σηροτροφικών και μεταξουργικών συγγραμμάτων και περιοδικών. 8.Δια την καταβολήν οδοιπορικών εξόδων εις τα μέλη της Γνωμοδοτικής Επιτροπής Σηροτροφίας. 9.Δια την αποστολήν εις την αλλοδαπήν προς ειδίκευσιν εις την σηροτροφίαν, επί δύο το πολύ έτη, γεωπόνων υπαλλήλων του Υπουργείου Γεωργίας ηλικίας, ουχί ανωτέρας των τριάκοντα πέντε ετών. 10.Δια την αποστολήν εις την αλλοδαπήν, επί τρεις μήνας, κατ’ ανώτατον όριον, τριών γεωπόνων υπαλλήλων του Υπουργείου Γεωργίας δια μελέτην ειδικών σηροτροφικών θεμάτων. 11.Δια την συμμετοχήν της Χώρας εις Σηροτροφικά Συνέδρια και Διεθνείς Σηροτροφικούς Οργανισμούς. 12.Προς ενίσχυσιν του Σηροτροφικού εργαστηρίου δια την ενέργειαν ειδικών εκτροφών προς παραγωγήν μεταξοσπόρου εκ διασταυρώσεως διαφόρων φυλών μεταξοσκώληκος. 13.Δια κοινής αποφάσεως των Υπουργών Οικονομικών και Γεωργίας διατίθεται το ως άνω έσοδον και προς επίτευξιν άλλων παρεμφερών σκοπών ως και την οικονομικήν ανακούφισιν των σηροτρόφων. Άρθρ.3.-Η μόνιμος Γνωμοδοτική Επιτροπή Σηροτροφίας συνερχομένη τη προσκλήσει του Προέδρου αυτής, κατά μήνα Απρίλιον εκάστου έτους καθορίζει την κατά την κρίσιν της δικαίαν κατωτάτην τιμήν των χλωρών κουκουλίων της εσοδείας του έτους ή τα όρια διακυμάνσεως της τιμής αυτών. Προς τούτο λαμβάνει υπ’ όψιν το κόστος παραγωγής των κουκουλίων, την τιμήν της μετάξης εν τη εσωτερική αγορά, τας τιμάς των κυριωτέρων γεωργικών προϊόντων εν συγκρίσει προς την τιμήν κουκουλίων, τας δαπάνας αναπηνίσεως των κουκουλίων και παν άλλο κατά την κρίσιν της σχετικόν στοιχείον. Έμποροι ή βιομήχανοι αγοράζοντες εις τιμάς κατωτέρας των παρά της Μονίμου Γνωμοδοτικής Επιτροπής Σηροτροφίας καθοριζομένων τιμωρούνται με τας εκάστοτε ισχυούσας ποινάς της αισχροκερδείας. Άρθρ.4.-1.(Αντικαθίσταται το δεύτερον εδάφιον της παρ. 3 άρθρ. 1 Α.Ν. 1552/1939). 2.(Αντικαθίσταται η παρ. 1 άρθρου 4 Α.Ν. 1552/1939). 3.(Προστίθεται άρθρ. 5 εις τον Α.Ν. 615/1937). Άρθρ.5.-Ο έλεγχος της παραγωγής βομβυκοσπόρου ενεργείται παρά του Σηροτροφικού Εργαστηρίου της Ανωτάτης Γεωπονικής Σχολής, δια του προσωπικού αυτού, ως και των εις τας διευθύνσεις Γεωργίας των Νομών υπηρετούντων γεωπόνων και Σηροτροφικών Ελεγκτών. Το προαναφερόμενον Σηροτροφικόν Εργαστήριον εξυπηρετείται οικονομικώς, απ’ ευθείας παρά του Κεντρικού Ταμείου Γεωργίας Κτηνοτροφίας και Δασών, δια πράξεων του οποίου δύναται να μεταβιβάζεται η κυριότης μονίμου υλικού, ανήκοντος εις αυτό προς το Ταμείον της Ανωτάτης Γεωπονικής Σχολής. Άρθρ.6.-Αι αποφάσεις του Υπουργού Γεωργίας δια την ενίσχυσιν Συνεταιριστικών Οργανώσεων προς εγκατάστασιν αναπηνιστηρίων και στριπτηρίων μετάξης ως και αι δια την ενέργειαν δαπανών περί ων αι περιπτώσεις 6, 9 και 10 του άρθρ. 2 του παρόντος Νόμου υπογράφονται και παρά του Υπουργού των Οικονομικών. Σελ. 693 Σηροτροφία 17.Θ.ξ.13 Πάσα διάταξις αντικειμένη εις τον παρόντα Νόμον καταργείται. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως.